

**Алматы қаласы әкімдігінің кейбір қаулыларына толықтырулар енгізу туралы**

Алматы қаласы әкімдігінің 2024 жылғы 23 мамырдағы № 2/317 қаулысы

**Алматы қаласы әкімдігінің кейбір қаулыларына толықтырулар енгізу туралы**

      Алматы қаласының әкімдігі ҚАУЛЫ ЕТЕДІ:

      1. Алматы қаласы әкімдігінің кейбір қаулыларына келесі толықтырулар енгізілсін:

      1) "Алматы қаласы әкімінің аппараты" коммуналдық мемлекеттік мекемесін қайта ұйымдастырудың кейбір мәселелері туралы" 2019 жылғы 4 ақпандағы № 1/89 қаулысына келесі толықтыру енгізілсін:

      "Алматы қаласы әкімінің аппараты" коммуналдық мемлекеттік мекемесі туралы ережедегі:

      14 тармақ келесі мазмұндағы 12-1) тармақшамен толықтырылсын:

      "12-1) петицияларды қарау;";

      2) "Алматы қаласы аудандары әкімдері аппараттарының ережелерін бекіту туралы" 2023 жылғы 30 қаңтардағы № 1/47 қаулысына келесі толықтырулар енгізілсін:

      аталған қаулымен бекітілген "Алматы қаласы Алатау ауданы әкімінің аппараты", "Алматы қаласы Алмалы ауданы әкімінің аппараты", "Алматы қаласы Әуезов ауданы әкімінің аппараты", "Алматы қаласы Бостандық ауданы әкімінің аппараты", "Алматы қаласы Жетісу ауданы әкімінің аппараты", "Алматы қаласы Медеу ауданы әкімінің аппараты", "Алматы қаласы Наурызбай ауданы әкімінің аппараты", "Алматы қаласы Түрксіб ауданы әкімінің аппараты" коммуналдық мемлекеттік мекемелерінің ережелеріндегі:

      15 тармақ келесі мазмұндағы 9-2) тармақшамен толықтырылсын:

      "9-2) петицияларды қарау;".

      2. Алматы қаласы аудандары әкімдерінің аппараттары Қазақстан Республикасының заңнамасымен белгіленген тәртіпте:

      1) Алматы қаласының әділет органдарына олардың Құрылтай құжаттарына енгізілген толықтыру туралы хабарлауды;

      2) осы қаулыны Қазақстан Республикасы Әділет министрлігінің "Қазақстан Республикасының Заңнама және құқықтық ақпарат институты" шаруашылық жүргізу құқығындағы республикалық мемлекеттік кәсіпорнына ресми жариялау және Қазақстан Республикасы нормативтік құқықтық актілерінің эталондық бақылау банкіне енгізу үшін жіберуді қамтамасыз етсін.

      3. Осы қаулының орындалуын бақылау Алматы қаласы әкімі аппаратының басшысына жүктелсін.

      4. Осы қаулы алғаш ресми жарияланған күнінен бастап қолданысқа енгізіледі.

|  |  |
| --- | --- |
| *Алматы қаласының әкімі* | *Е. Досаев* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК